Vedr. Børn og unge under 18 år, som rejser til udlandet

Vi skal hermed gøre opmærksom på, at når børn og unge under 18 år rejser alene til udlandet, kræver flere og flere lande, at barnet kan fremvise en tilladelse til at rejse fra forældrene.

Hvis ikke papirerne er i orden, kan det i værste fald betyde, at barnet nægtes indrejse.

Som forældre er man forpligtet til at sørge for de nødvendige indrejsepapirer til ens barn, når det skal rejse alene til udlandet, fx med en skole, sportsklub eller forening.

Oplysninger om gældende indrejseregler for børn/unge, og hvad der kræves af dokumentation, fås ved, at rette henvendelse til det pågældende lands konsulat eller ambassade. Der findes desværre ikke en liste man kan slå op i, og reglerne ændrer sig løbende.

Kravene til dokumentation varierer og er afhængige af destinationen. For eksempel kræver man i Storbritannien skriftlig tilladelse fra begge forældre med en fotokopi af deres pas samt kontaktoplysninger. Desuden skal der foreligge oplysninger på kontaktpersonen på destinationen og en detaljeret rejseplan.

Belgien og Grækenland kræver også samtykkeerklæringer, selvom de begge er Schengen-lande og det samme gør sig gældende for bl.a. Canada, Bosnien-Herzegovina og Irland.

I en særlig ekstrem kategori findes f.eks. Sydafrika, som stiller krav til, at unge under 18 år, ud over skriftlige samtykker fra forældrene, skal medbringe egen fødselsattest samt dødsattest, hvis den ene eller begge forældre er gået bort.

Mange lande - særligt i Europa - vil børn og unge dog fint kunne rejse til ved blot, at medbringe en samtykkeerklæring fra forældrene. Der findes ikke en ”officiel” samtykkeerklæring, og derfor skriver man den selv, ligesom eks. en fuldmagt. Erklæringen skal skrives på engelsk og bør som minimum indeholde:

* Formålet med rejsen og kopi af rejseplan
* Navn og tlf. nr. på den under rejsen ansvarlige voksne
* Underskrift fra minimum en forælder (helst begge)

Vi anbefaler, at alle børn og unge, der rejser alene, som minimum medbringer denne eller en lignende erklæring på rejsen.

For mere information henvises til [Udenrigsministeriets hjemmeside](http://um.dk/da/rejse-og-ophold/rejse-til-udlandet/boern-unge-pensionister-paa-rejse/)

Samtykkeerklæring:

**Parental Consent Letter**

I acknowledge that the group leader for **Humlebæk Boldklub**, Mr/Mrs……………………………………….. is travelling out of the country with my son/daughter and he/she has my permission to do so.

The phone number for the group leader is: ……………………………………………………

He/she is staying at the following address: **Camping Bella Italia, Via Bella Italia 2, Peschiera del Garda.**

The travel is planned to (destination): **Camping Bella Italia, Via Bella Italia 2, Peschiera del Garda** in this period: **16/10-21 – 22/10-21**.

The purpose of the travel is: **Football tournament in Verona.**

Contact information for the absent parent(s): ………………………………………………………………………..

Name of the traveling child: …………………………………………….

Place.: \_\_\_\_\_\_\_\_\_\_\_\_\_\_\_\_\_\_\_\_\_\_ Date.:\_\_\_/\_\_\_202\_ Signature.:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_